મુખ્યમંત્રી વિજયભાઇ રૂપાણીએ આંતરરાષ્ટ્રીય મહિલા દિને સ્વચ્છ ભારત મિશનના અભિયાનમાં જન આંદોલન દ્વારા પરિવર્તન લાવનારી દેશના ખૂણે ખૂણેખૂણેથી પૂ. મહાત્મા ગાંધીજી,સરદાર પટેલ, મોરારજીદેસાઇ અને વડા પ્રધાન શ્રી નરેન્દ્રભાઇ મોદીની જન્મભૂમિ ગુજરાતમાં ઉપસ્થિત થયેલાં સ્વચ્છાગ્રહી મહિલા સરપંચોને આવકાર્યા હતા. તેમણે જણાવ્યું હતું કે,ગ્રામીણ શક્તિ-સામાર્થ્યનું સન્માન પૂ.બાપુના ગ્રામ સ્વરાજના સપનાને સાકાર કરશે. તેમણે જણાવ્યું હતું કે, ખુલ્લામાં શૌચક્રિયાથી મોટું ગ્રામીણ માતૃશક્તિ અપમાન બીજું કંઇ નથી. આ અપમાનના દૂર કરવા ગુજરાતે સ્વચ્છતા નિર્માણની દિશામાં માર્ગદર્શનરૂપ કાર્ય કર્યું છે. ગુજરાત માત્ર વુમન ડેવલપમેન્ટ માટે જ નહીં, પરંતુ વુમન લેડ ડેવલપમેન્ટ માટે પણ કાર્ય કરવામાં માને છે તેવું જણાવતા મુખ્યમંત્રીએ ઉમેર્યું હતું કે, ગુજરાત સરકારે સરકારી નોકરીમાં મહિલાઓને ૩૩ ટકા અનામત પોલીસની નોકરીમાં ૩૩ ટકા અનામત. ઉપરાંત સ્થાનિક સ્વરાજની સંસ્થાઓમાં પણ મહિલાઓને આરક્ષણ આપવામાં આવી રહ્યું છે. ગુજરાતે બેટી બચાવો, કન્યા કેળવણી,વિદ્યાલક્ષ્મી બોન્ડ, મેડિકલ કોલેજોમાં વિદ્યાર્થીનીઓને સો ટકા ફી મુક્તિ, સખીમંડળો દ્વારા મહિલા સશક્તીકરણ જેવા જન આંદોલન દ્વારા નારી ગૌરવનું સન્માન કર્યું છે.